બેંગકોકમાં એલાયન્સ ઓફ સ્મોલ આઈલેન્ડ સ્ટેટસ (એઓએસઆઈએલ)ની 6 દિવસની કોન્ફરન્સમાં નિષ્ણાંતોએ પેરિસમાં થયેલી જલવાયુ પરિવર્તન સંબંધી સમજુતીના અમલની દિશામાં આગળ વધવા વિચારવિમર્શ કર્યો હતો. પરિષદમાં મુખ્ય વિસ્ટીકાર અમજાદ અબ્દુલ્લાએ જણાવ્યું હતું કે કેટલાક દેશો માટે સમય વીતી ચૂકયો છે. તેમણે જણાવ્યું હતું કે આપણા ટાપુઓ પર જોખમ છે. અમારી પાસેના મર્યાદીત સંસાધનો સાથે અમારાથી થઈ શકે એ કરતાં વધુ કાર્ય કરી રહ્યા છીએ. આંતરરાષ્ટ્રીય સમુદાયને અમે જણાવવા માંગીએ છીએ કે જલવાયુ પરિવર્તનની સમસ્યાથી બચવા અમારી પાસે પુરતા નાણાકીય, ટેકનોલોજીકલ સંસાધનો અને માનવીય ક્ષમતા નથી.